Koncert - Denis & Denis
2026-04-03 21:00 - 23:30 (Europe/Vienna) | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
U Osijek stiže večer nostalgije, plesa i bezvremenskih hitova — ali i jedan poseban trenutak za sve generacije koje su odrasle uz glazbu Denis & Denisa.
Legendarni electro-pop duo dolazi u Osijek u sklopu svoje posljednje turneje nakon 44 godine stvaranja i nastupanja, a koncert u Clubu Oxygene 03.04.2026. bit će njihov posljednji koncert u Osijeku – ikad.
Marina Perazić i Davor Tolja posljednji će put stati na osječku pozornicu i zajedno s publikom otpjevati bezvremenske hitove koji su obilježili generacije — “Program tvog kompjutera”, “Ja sam lažljiva”, “Soba 23”, “Čuvaj se” i mnoge druge.
Očekuje nas večer prave disco i synth-pop atmosfere, nostalgije, plesa i emocija, u intimnoj klupskoj atmosferi Club Oxygenea. Večer započinje i završava uz DJ Umba, koji će zagrijati publiku i nastaviti plesni ritam i nakon koncerta.
Koncert organizira District031, novi osječki event projekt iza kojeg stoji djevojka koja je odrasla uz njihove hitove i upravo ovim koncertom odlučila pokrenuti svoju priču organizacije glazbenih događanja u gradu.
Lokacija: Club Oxygene, Osijek
Datum: petak, 03.04.2026.
Početak programa: 21:00
Warm up & after party: DJ Umbo
Ulaznice u pretprodaji putem CoreEventa
Izvor/foto: District031

Stand up nastup - Showbiz (Nikola Đuričko)
2026-04-07 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon dva rasprodana nastupa u kinu Urania, ovog proljeća ponovno dolazi Nikola Đuričko sa svojim stand up-om Showbiz!
Poznat kao jedan od najkarizmatičnijih i najzabavnijih glumaca s prostora regije, Đuričko donosi svoj autorski humor, pričajući s lakoćom i toplinom o proživljenim situacijama koje svi dobro poznajemo — bez vulgarnih ispada, ali s puno duhovitih i prepoznatljivih trenutaka iz svakodnevnog života.
Showbiz je njegov posljednji stand up projekt koji je nastao nakon uspjeha prethodnog showa (Sve što ste hteli da znate o Džoniju…), kojim je osvojio publiku. U Showbizu Đuričko govori o svojim iskustvima — anegdote o karijeri, obitelji i neobičnim životnim situacijama (poput iskustava s djecom, brakom, profesionalnim uspjesima, ali i neuspjesima) — sve ispričano s toplim smislom za humor koji publiku odmah osvaja i tjera na smijeh.
Đuričko nije samo stand up izvođač — on je vrhunski glumac s međunarodnim iskustvom, koji se proslavio nizom filmskih i televizijskih uloga kroz dugogodišnju karijeru. Diplomirao je na Fakultetu dramskih umjetnosti u Beogradu i iza sebe ima desetke uloga u filmovima, TV serijama i kazališnim ulogama. Među najpoznatijima su mu uloge u filmovima poput World War Z, In the Land of Blood and Honey i domaćim hitovima poput Montevideo, vidimo se!, a međunarodnu pažnju zadobio je i u popularnoj seriji Stranger Things u kojoj je tumačio lik Jurija.
Publici koja ga je već vidjela uživo Showbiz će biti pravo osvježenje — humoran, životan i istovremeno topao i blizak. Đuričko svojom interpretacijom otkriva da se u njegovim dosjetkama lako prepoznajemo – bez vrijeđanja i psovanja, ali s puno šarma, duhovitosti i energije.
🎟️ Ulaznice po cijeni od 20 EUR su dostupne online u sustavu core-event i na blagajni kina — očekuje se još jedno brzo rasprodano izdanje!

DOBRO World Cup Osijek
2026-04-09 09:00 - 2026-04-12 20:00 | Dvorana Gradski vrt, Kneza Trpimira 23, Osijek, Hrvatska
Uskoro donosimo više informacija.
Foto: Zajednica osječkog sporta

22. Osječki Ferivi polumaraton
2026-04-10 09:00 - 2026-04-12 21:00 | Trg Ante Starčevića, Trg Ante Starčevića, Osijek, Hrvatska, 31000, Croatia (Local Name: Hrvatska)

Dadathlon Osijek 2026
2026-04-11 18:30 - 20:00 | Zoološki vrt Osijek, Tvrđavica 1, Osijek, Hrvatska, 31000, Croatia (Local Name: Hrvatska)
Prijave putem linka.
Datum: 11.04.2026. (subota) – start -18:45 h
Mjesto (start/cilj): Osijek – ZOO – zelena površina
Organizator: Udruga za osobni rast i razvoj – UZORR
Kontakt: tataprica@poslon.hr
Izvor: Udruga za osobni rast i razvoj

Stand up - Marina Orsag
2026-04-12 19:00 - 21:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Marina Orsag slavi 20 godina stand up karijere posebnom večeri u Osijeku! Publiku će provesti kroz svoje najdraže fore iz svih godina nastupanja – uz prepoznatljivu energiju, humor i emociju.
12.4.
19:00
Dječje kazalište Branka Mihaljevića, Osijek
Ulaznice: 15 € pretprodaja / 20 € na dan predstave
Pretprodaja: Core Event online i prodajna mjesta
Izvor: Studio Smijeha

Stand up show "PLAYLISTA" - Nesha Bridges
2026-04-14 20:00 - 22:00 | Kulturni centar Osijek, Kulturni centar Osijek, Osijek, Hrvatska, 31000, Croatia (Local Name: Hrvatska)
Stand-up show “Playlista” donosi večer iskrenog, brzog i inteligentnog humora po kojem je Nesha prepoznatljiv. Bez filtera, bez kočnice – samo čista energija i smijeh do suza.
Ako mislite da ste čuli sve od Neshe…
Samo pričekajte 14. travnja
Ovo nije običan nastup, ovo je emotivno-komični rollercoaster koji vozi kroz glazbu, život, kaos, ljubav, poraze, pobjede i sve ono što nas ujedinjuje – a sve to ispričano onim njegovim prepoznatljivim stilom koji udara pravo u smijeh i pravo u srce.
Najjače fore.
Najiskrenije priče.
Neponovljiva energija koja će cijelu salu dići na noge.
PLAYLISTA koja će vam ući u glavu i neće izaći danima.
Ova večer je Neshin najveći osječki projekt ovog proljeća – i publika zna da kad on dođe na pozornicu, dogodi se magija.
Ako se volite smijati do suza – onda je ovo vaš datum.
Ulaznice dostupne preko sustava entrio- https://www.entrio.hr/event/stand-up-show-playlista-nesha-bridges-31049
I na prodajnim mjestima.
– Petrol benzinske postaje
– MBE Osijek, Ulica Vijenac Jakova Gotovca 4, Osijek
– Dancing Bear Osijek, Trg Ante Starčevića bb, Pothodnik, Osijek
Foto: ustupljena fotografija

Koncert - Ibrica Jusić
2026-04-15 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Ibrica Jusić stiže u koncertnu dvoranu Franjo Krežma održati koncert “Od Shakespearea do sevdaha…i natrag”

9. Osijek Fencing Cup 2026.
2026-04-17 09:00 - 2026-04-18 21:00 | Dvorana Gradski vrt, Kneza Trpimira 23, Osijek, Hrvatska
Deveti po redu Osijek Fencing Cup održava se u dvorani Gradski vrt sredinom travnja ove godine.
Izvor/foto: Zajednica osječkog sporta

Filmska radionica: ŠUMA I (Radionica šuma i glazbe)
2026-04-17 18:00 - 2026-04-19 21:00 | Društveni atelje, Županijska 11, Osijek, Hrvatska, 31000, Croatia (Local Name: Hrvatska)
Besplatna edukacija o ulozi zvuka na filmu pod vodstvom Mire Manojlovića.
Radionica ŠUMA I namijenjena je filmašima, glazbenicima, DJ-evima i entuzijastima koji žele istražiti moć zvuka. Održat će se u dva termina: od 27. do 29. ožujka te od 17. do 19. travnja. Polaznici će promišljati ulogu zvuka, snimati tonske i glazbene podloge za nijeme filmske predloške članova KKO (uz puno drugih zabavnih zvučno-tonsko-glazbenih aktivnosti)!
Voditelj radionice je Miro Manojlović, skladatelj, dizajner zvuka, montažer i filmski autor koji surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”
Broj mjesta je ograničen, a za prijavu na adresu kinoklubosijek@gmail.com potrebno je poslati:
– kratko motivacijsko pismo
– biografiju s osnovnim podacima (kontakt, datum rođenja, ime i prezime, prethodno iskustvo)
Prijave otvorene do 23. ožujka!
Izvor/foto: Kino klub Osijek

Predstava - „Iva i Gloria"
2026-04-17 19:30 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
„Iva i Gloria“
Petak, 17.4.2026.
Dvorana Franjo Krežma, Osijek
ULAZ: 19:30h / POČETAK: 20:00h
ULAZNICE: Link i na svim prodajnim mjestima Entrija
Hit predstava „Iva i Gloria“ 17. travnja ponovno dolazi u Osijek!
Izvor: Incognito Agency

Marko Milošević - Poetska večer
2026-04-20 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Poezija i pjesma života
20.04.2026. Dvorana Franjo Krežma u 20h, Osijek
Izvor/foto: Alluro predstave

21. SALORI - sajam lova, ribolova i turizma
2026-04-24 10:00 - 2026-04-26 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U prostoru Gospodarskog centra u Osijeku od petka, 24. travnja do nedjelje, 26. travnja održat će se 21. SALORI – sajam lova, ribolova i turizma, događanje koje svake godine okuplja ljubitelje lova, ribolova, prirode i boravka na otvorenom.
SALORI već više od dva desetljeća predstavlja mjesto susreta struke, proizvođača opreme i svih zaljubljenika u prirodu, promovirajući bogatstvo lovne, ribolovne i turističke ponude kontinentalne Hrvatske.
Tijekom tri dana sajma posjetitelje očekuje zanimljiv program i raznovrsna ponuda izlagača, od predstavljanja lovačkih i ribolovnih saveza i društava, preko opreme za lov i ribolov, do sadržaja vezanih uz kontinentalni turizam i boravak u prirodi. Sajam donosi popratne sadržaje poput edukativnih radionica, gastronomske ponude te aktivnosti namijenjenih svim generacijama.
Organizatori sajma su Osječko-baranjska županija i Gospodarski centar Osječko-baranjske županije d.o.o., u suradnji s Hrvatskim lovačkim savezom, Lovačkim savezom Osječko-baranjske županije te Hrvatskim športsko ribolovnim savezom.
Pozivamo sve zainteresirane izlagače, proizvođače i distributere lovačke i ribolovne opreme, turističke zajednice, OPG-ove, obrtnike, udruge i sve koji žele predstaviti proizvode i usluge povezane s boravkom u prirodi da se prijave za sudjelovanje na ovogodišnjem izdanju sajma SALORI.
Sudjelovanje na sajmu pruža priliku za:

predstavljanje proizvoda i usluga širokoj publici
povezivanje s partnerima iz sektora lova, ribolova i turizma
promociju brenda i novih proizvoda

Prijavnicu za izlagače možete preuzeti ovdje.
Izvor: Gospodarski centar Osječko-baranjske županije

Koncert - Tragom Olivera
2026-04-25 21:00 - 23:30 | Dvorana Gradski vrt, Kneza Trpimira 23, Osijek, Hrvatska
GLAZBENA PRIČA ZA SVE GENERACIJE
TRAGOM OLIVERA – 25. travnja, Osijek, dvorana Gradski vrt
Dalmatinska pjesma i slavonska duša – večer za pamćenje!
Postoje glasovi koji traju zauvijek. Glas Olivera Dragojevića pratio nas je desetljećima. Ovaj koncert nije nostalgija, Oliver je slavio i notama prepričavao život.
Večer će oživjeti uz pjesme koje poznaju svi: “Moj lipi anđele”, “Galeb i ja”, “Nadalina”, “Nedostaješ mi ti”, “Trag u beskraju”, “Oprosti mi pape”, “Sreća je tamo gdje si ti”…
Na pozornicu Gradskog vrta 25. travnja uspinju se Oliverovi Dupini i njegovi dugogodišnji suradnici Zorica Kondža, Tedi Spalato, Goran Karan i Petar
Dragojević.
Nećemo vraćati vrijeme. Samo ćemo vas podsjetiti zašto je neke pjesme nemoguće zaboraviti, a za najavu je dovoljno reći – OLIVER!
Koncert počinje u 21:00 sat.
Cijene ulaznica:​
Parter – 30 EUR​
Tribine – 35 EUR​
VIP + stol (minimalno 4 osobe) – 50 EUR (prodaja samo na www.koncert.hr)
Prodajna mjesta:​
www.koncert.hr i sustav Eventim
Izvor/foto: Koncert Agencija

Predstava - Predsjednici&ca
2026-04-27 19:00 - 21:30 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)
Glume:
Tarik Filipović
Boris Svrtan
Ornela Vištica
Hrvoje Kečkeš
Siniša Miletić
Redatelj:
Tarik Filipović
Autori teksta:
Tarik Filipović i Boris Svrtan

Koncert - The Lord of the Rings, The Hobbit i The Rings of Power
2026-05-02 16:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Spektakularni koncert filmske glazbe iz svijeta J.R.R. Tolkiena dolazi u Osijek. Simfonijski orkestar, zbor i gostujući umjetnici uživo izvode najpoznatije skladbe iz Gospodara prstenova i Hobita.

Koncert - Saša Matić
2026-05-02 20:00 - 23:00 | Dvorana Gradski vrt, Kneza Trpimira 23, Osijek, Hrvatska
Jedan od najpopularnijih regionalnih izvođača, Saša Matić, nastavlja veliku turneju po Hrvatskoj u sklopu koje dolazi i u Osijek.

Koncert - Tiho Orlić i bend
2026-05-07 20:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
U četvrtak, 7. svibnja 2026., Tiho Orlić i bend stižu u dvoranu Franjo Krežma s posebnim unplugged koncertom.

Koncert - TBF / Baby Lasagna / Let 3
2026-06-13 20:00 - 23:30 | Dvorana Gradski vrt, Kneza Trpimira 23, Osijek, Hrvatska
Pannonian Challenge u subotu, 13. lipnja 2026. godine, donosi tri koncerta u Osijek. Stižu tri benda:
Ulaz / vrata:
20:00
DJ zagrijavanje:
20:00 – 20:30
KONCERTI:
20:30 – 21:30 TBF
21:50 – 22:35 Baby Lasagna
22:55 – 00:00 Let 3
*Satnica je podložna promjeni
Ulaznice putem linka.
Uskoro donosimo više informacija.

Predstava - Ako sam žena nisam konj
2026-09-26 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
KOMEDIJA “AKO SAM ŽENA, NISAM KONJ”
OSIJEK / DVORANA FRANJO KREŽMA / SUBOTA, 26.09.2026. / 20:00 H
CIJENA ULAZNICE 15.00 EURA
ULAZNICE U PRODAJI: WWW.EVENTIM.HR
Komedija za jake žene i hrabre muškarce. Urnebesna komedija o ženi koja traži ljubav.
Komična i iskrena priča o ženi koja se u potrazi za onim pravim ponekad izgubi.
Priča je to o simpatičnoj i pomalo naivnoj djevojci od trenutka gubitka nevinosti do punoljetnosti. U biti, priča je to o svakoj ženi koja pokušava pronaći “onog pravog”.
Priča o pametnoj mladoj ženi koja čini gluposti. Za ljubav. Zbog biološkog sata.
Zbog bake. O baki koja je tjera da se uda. O muškarcima koji se ne bi oženili.
Priča koja će vas nasmijati i rasplakati. Priča koju će svaka žena razumjeti…
Ima li u ljubavi sretnih završetaka ili nas je, kako kaže glavni lik, “sjebao Hollywood”?
Pogledajte ovu monodramu koja će vas nasmijati do suza, ali i natjerati na razmišljanje o vječnom pitanju svake žene – jesam li normalna.
Ova monodrama na komičan način prikazuje sazrijevanje od prve ljubavi do prvih bora i jednu od najvažnijih borbi svake žene – borbu za prihvaćanje same sebe.
Stand-up komičarka i glumica Ana Poznanović u svijet stand-up komedije uplovila je nakon objavljenog romana “Vrati se mami, siso”, koji govori o mladoj ženi koja se neuspješno pokušava nositi s balkanskim sustavom vrijednosti, majčinim sinovi i njezina disfunkcionalna obitelj.
Nakon ovog romana ulazi u svijet stand-up komedije, prvo s iskusnim kolegama komičarima, a potom i samostalnim One Woman Show nastupima koji privlače i žensku i mušku publiku željnu brutalno iskrenih razgovora o muško-ženskim odnosima, posebice ispovijedi o seksu. i “dejtanje” u doba društvenih mreža.
Nakon višegodišnjeg staža kao stand-up komičarka, monodramom “Ako sam žena, nisam konj” konačno se okušala i na “daskama koje život znače”.
U njemu tumači nekoliko “uloga”, od 19-godišnje zaljubljene balavice do 40-godišnjakinje koja je prošla kroz život ne opametivši se kad je ljubav u pitanju. Ova monodrama igra se s velikim uspjehom i publika joj se uvijek iznova vraća zbog komičnog, ali prije svega iskrenog tona u kojem su ispričane ženske borbe, strahovi i čežnje.
Izvor/foto: ShowTime Music&Theatre

Predstava - Crnogorac u krevetu
2026-10-16 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Autor: Peđa Šuškavčević
Igraju: Peđa Šuškavčević i Ana Šimundža Selski
Trajanje: 90 minuta
